Komission asetus (ETY) N:o 3265/91, annettu 8 päivänä marraskuuta 1991, interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta annetun asetuksen (ETY) N:o 863/91 muuttamisesta



Virallinen lehti nro L 308 , 09/11/1991 s. 0028 - 0029

Suomenk. erityispainos Alue 3 Nide 39 s. 0151

Ruotsink. erityispainos Alue 3 Nide 39 s. 0151



KOMISSION ASETUS (ETY) N:o 3265/91, annettu 8 päivänä marraskuuta 1991, interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta annetun asetuksen (ETY) N:o 863/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sekä katsoo, että komission asetuksessa (ETY) N:o 863/91(3), sellaisena kuin se on viimeksi muutettuna asetuksella (ETY) N:o 2535/91(4), säädetään interventiovoin erityismyynnistä Neuvostoliittoon pysyvällä tarjouskilpailumenettelyllä 31 päivään lokakuuta 1991; tähän mennessä ei ole ollut mahdollista ratkaista tarjouskilpailua kokonaan myyntiin saatettavan voimäärän osalta; tämän vuoksi olisi jatkettava pysyvää tarjouskilpailua 30 päivään marraskuuta 1991 ja pidennettävä viennin ja myyntihinnan maksamisen määräaikaa niiden määrien osalta, jotka on saatettu myyntiin tämän asetuksen voimaantulopäivän jälkeen; kuitenkaan määrämaahan tuonnille asetettua määräaikaa 31 päivää joulukuuta 1991 ei voida missään tapauksessa pidentää, tämän toimenpiteen mahdollisimman hyvän täytäntöönpanon saavuttamiseksi olisi poistettava Tanska ja Belgia niiden jäsenvaltioiden luettelosta, jotka voivat myydä voita, ja vähennettävä Alankomaiden käytettävissä olevaa määrää, ja samojen määrien osalta lisättävä kyseiseen luetteloon Espanja, Ranska ja Yhdistynyt kuningaskunta; tämän vuoksi on tarpeen muuttaa liitettä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 863/91 seuraavasti. 1) Korvataan 2 artiklan 1 kohdassa päivämäärä "31 päivänä lokakuuta 1991" päivämäärällä "30 päivänä marraskuuta 1991". 2) Korvataan 5 artiklan 2 ja 3 kohdassa päivämäärä "31 päivänä lokakuuta 1991" päivämäärällä "7 päivänä joulukuuta 1991". 3) Muutetaan liite seuraavasti. a) Korvataan I kohta seuraavasti: "1 1 artiklassa tarkoitettujen voimäärien jakaminen >TAULUKON PAIKKA>" b) Lisätään II kohtaan seuraavasti: "- Office national interprofessionnel du lait et de produits laitiers (Onilait) 2, rue Saint-Charles F-75740 Paris Cedex 15 [tel: (33) 1 40 58 70 00, telex: 200 745 telefax: (33) 1 40 59 04 58] - Intervention Board for Agriculture Produce Fountain House, 2 Queens Walk, UK-Reading, Berks RG1 7QW [tel: (44) 734 58 36 26, telex: 848 302, telefax: (44) 734 58 36 26, ext. 2370] - Servicio Nacional de Productos Agrarios (SENPA) Calle de Beneficencia 8, E-28004 Madrid [tel: (34) 1 522 29 61, telex: 41818 SENPA E 234 27 telefax: (34) 1 521 98 32]." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä marraskuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 88, 9.4.1991, s. 11 (4) EYVL N:o L 236, 24.8.1991, s. 18